የታላቁ ግድብ መሰረቱ የሚያርፍበት ቦታ ላይ የአርማታ ሙሌት ስራ ተጠናክሮ እየተከናወነ ነው
 በታላቁ የኢትዮጵያ ህዳሴ የኤሌክትሪክ ሀይል ማመንጫ ግድብ የቀኝ ክንፍ በተደረገው ቁፋሮ የግድቡ መሰረት ከሚያርፍበት ዝቅተኛ ቦታ ላይ ደርሷል፡፡ በቦታውም በማይቋረጥ መልኩ የአርማታ ሙሌት ስራ እየተከናወነ ነው፡፡የግድቡ መሰረት በሚያርፍበት ዝቅተኛ ቦታ ላይ ባልተደረሰባቸው የግድቡ የግራና የቀኝ ክንፎች ላይም ልል አፈሩን የመቆፈርና አለቶችን በድማሚት የማፍረስ ሂደት ተጠናክሮ ቀጥሏል፡፡ የታላቁ የኢትዮጵያ ህዳሴ የኤሌክትሪክ ሀይል ማመንጫ ግድብ ፕሮጀክት ዋና ስራ አስኪያጅ ኢንጅነር ስመኘው በቀለ እንደገለፁት ከ6,500 በላይ ሰራተኞ ያቀፈው ፕሮጀክቱ የ24 ሰዓት ስራውን አጠናክሮ ቀጥሏል፡፡ፕሮጀክቱን ተዘዋውረው የጎበኙት የኢትዮጵያ ጋዜጠኞች ማህበር አባላትና ከተለያዩ ብዙሀን መገናኛ ተቋማት የተውጣጡ ጋዜጠኞች የግድቡን እንቅስቃሴ  የኢትዮጵያ ህዝብ አሻራ ያረፈበት ፕሮጀክት በተጠናከረ መልኩ እየተሰራ መሆኑን በማየታቸው መደሰታቸውን ተናግረዋል፡፡ጋዜጠኞቹ  ግድቡ ሲጠናቀቅ ቶሎ በደለል እንዳይሞላ ለማድረግም የተጀመረው የአፈርና ውሃ ጥበቃ ስራ ተጠናክሮ እንዲቀጥል እንሰራለን ብለዋል፡፡ግንባታው ሙሉ በሙሉ ሲጠናቀቅ 6000 ሜጋ ዋት የማመንጨት አቅም ያለው ታላቁ የኢትዮጵያ ህዳሴ የኤሌክትሪክ ሀይል ማመንጫ ግድብ የታችኛው መሰረቱ የሚያርፈው ከባህር ጠለል በ74,468 ሜትር ከፍታ ላይ ነው፡፡ (ኢሬቴድ)